Diari Oficial de la Generalitat Valenciana


Sumari del DOGV 8917, del 01-10-2020 (2020/7963)

ACORD de 25 de setembre de 2020, del Consell, pel qual s'autoritza incrementar el límit per a comprometre despesa pluriennal a càrrec del capítol 6 del programa 531.10, Estructures agràries, de la Conselleria d'Agricultura, Desenvolupament Rural, Emergència Climàtica i Transició Ecològica. VL 12.001/20-026.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7963


Data del document
:   25-09-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 25 de setembre de 2020, del Consell, pel qual s'autoritza incrementar el límit per a comprometre despesa pluriennal a càrrec del capítol 6 del programa 531.10, Estructures agràries, de la Conselleria d'Agricultura, Desenvolupament Rural, Emergència Climàtica i Transició Ecològica. VL 12.001/20-026. [2020/7963]  
La Conselleria d'Agricultura, Desenvolupament Rural, Emergència Climàtica i Transició Ecològica, planteja la necessitat d'incrementar el límit quantitatiu per a comprometre despesa en exercicis futurs a càrrec del capítol d'inversions del programa 531.10, Estructures agràries, en resultar insuficient el límit vigent d'acord amb la dotació inicial del capítol, considerant la despesa ja compromesa i les noves contractacions a realitzar en el que resta d'exercici.  
L'increment es justifica, d'una banda, en les obres d'emergència que han hagut d'afrontar-se en aquest exercici com a conseqüència dels danys i efectes en infraestructures que va ocasionar la DANA dels dies 11 a 14 de setembre de 2019, que han suposat un increment substancial de les necessitats pressupostàries per a l'actual exercici i per als posteriors, pel retard consegüent de la posada en marxa de noves obres i, d'una altra donar cobertura als compromisos que es deriven de les obres en camins rurals i d'inversions en matèria de regadius, per a dur a terme l'Estratègia Valenciana de Regadius 2020-2040, en el marc de la Llei 5/2019 d'Estructures agràries de la Comunitat Valenciana.  
  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 25 de setembre de 2020,  
  
  
ACORDA  
  
Autoritzar l'increment del límit quantitatiu que fixa l'article 40.3 de la Llei 1/2015 per a assumir compromisos de despesa pluriennal a càrrec del capítol 6 del programa 531.10, Estructures agràries, en les anualitats i pels imports que es detallen a continuació:  
  
  
Exercici Límit actual Límit modificat  
2021 35.375.972,00 20.672.412,00  
2022 09.799.640,00 97.566.441,00  
2023 87.097.266,00 20.857.468,00  
2024 54.922.618,00 66.254.777,00  
  
  
València, 25 de setembre de 2020  
  
La consellera secretària,  
MÓNICA OLTRA JARQUE